കശ്മീരില് ഹിസ്ബുള് ഭീകരന് പിടിയില് ജമ്മു കശ്മീര് : കിഷ്ത്വാര് ജില്ലയിലെ കുല്നാ വനമേഖയില് നിന്നും ഭീകരവാദിയെ പിടികൂടി. ഇന്ത്യന് സേനയും സെന്ട്രല് റിസര്വ്വ് പോലീസും ജമ്മു കശ്മീര് പോലീസും സംയുക്തമായി നടത്തിയ പരിശോധനയിലാണ് വനത്തിനുള്ളില് ഒളിച്ചിരിക്കുകയായിരുന്ന തീവ്രവാദിയെ പിടികൂടിയത്. ഹിസ്ബുള് മുജാഹിദ്ദീന് ഭീകരനായ മുസ്സമ്മില് ഹുസൈന് ഷായാണ് അറസ്റ്റിലായത്. ഇയാളില് നിന്ന് ഗ്രനേഡ് അടക്കമുള്ള ആയുധങ്ങളും കണ്ടെടുത്തു. കിഷ്ത്വാര് ജില്ലയിലെ മീര്നാ പാട്ടിമല്ലാ പാള്മാര് സ്വദേശിയാണ് ഹുസൈന് ഷായെന്ന്് പോലീസ് അറിയിച്ചു. ദിവസങ്ങള്ക്ക് മുന്പാണ് ഇയാള് ഹിസ്ബുള് മുജാഹിദ്ദീനില് ചേര്ന്നത്. കൂടുതല് അന്വേഷണം നടന്നു വരികയാണെന്ന് പോലീസ് പറഞ്ഞു.